SARATOV. Vlak s unikátnymi trofejami zbraní a vojenskej techniky ukoristenými od teroristov v Sýrii dorazil do železničnej stanice v juhoruskom meste Saratov.
Pre tlačovú agentúru TASS to v piatok uviedlo informačné oddelenie ruského Stredného vojenského okruhu (CVO).Prečítajte si tiež:Čítajte
"Vlakovú súpravu s vojenskou a vlasteneckou akciou Sýrsky bod zlomu slávnostne privítali v Saratove, ktorý je prvou zastávkou vlaku na ceste po oblastiach Stredného vojenského okruhu," uviedlo informačné oddelenie.
Vlaková súprava pozostáva z 18 železničných vozňov, ktoré vystavujú vyše 500 trofejí zo Sýrie.
Sú medzi nimi obrnené vozidlá, samohybné delá, palné zbrane, čepeľové zbrane, stroje na pozemné práce, improvizované výbušné zariadenia a teroristické vybavenie. Vlak sa zastaví celkovo v 18 veľkých mestách.
Rusko spolu s Iránom a libanonskými šiitskými milíciami Hizballáh podporuje v sýrskej vojne tamojšiu vládu na čele s prezidentom Bašárom Asadom v boji proti tzv. umierneným povstalcom a džihádistickým extrémistom.